# **DECIZIA ETAPEI DE ÎNCADRARE**

## Nr. din 04.09.2018

....

Ca urmare a solicitării de emitere a acordului de mediu adresate de **SC DELGAZ GRID SA prin SC PROING SERV SRL –** reprezentată prin Damian Vasile - Director, cu sediul în mun. Târgu Mureș, str. Bulevardul Pandurilor, nr. 42, et. IV, jud. Mureș, înregistrată la APM Vaslui cu nr. 5810/23.08.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 04.09.2018, că proiectul ***"Alimentare cu energie electrică a Microfermei de păsări, localitatea Simila, comuna Zorleni, județul Vaslui",*** *propus a fi amplasat în comuna Zorleni, satul Simila, tarla 14, drumul de exploatare De 105/55, CF nr. 71222, jud. Vaslui*, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. *13 - a) „Orice modificări sau extinderi, altele decât cele prevăzute în anexa 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”*

 b) prin aplicarea criteriilor din Anexa 3 la HG nr. 445/2009, s-au constatat următoarele:

**Caracteristicile proiectului:**

Mărimea proiectului – proiect de dimensiune mică;

Proiectul prevede :

* montarea unei console de întindere pe stâlpul nr. 73 al LEA 20 kV Arşiţa;
* construirea de la stâlpul nr. 73 a unei LEA 20 kV cu un stâlp (nr. 1 amplasat pe domeniu public) echipat cu STE şi CLP şi priză de pământ, în lungime de 70 m;
* construirea pe teren proprietatea lui Irinel MURGEANU (cu acces din domeniu public) a unui PTA 20 /0,4 kV, 63 kVA;
* construirea pe teren domeniu public a două branşamente subterane cu firide BMPT 40 A amplasate la limita de proprietate, cu lungimea de 85 m, respectiv 15 m
* construirea a două instalaţii de utilizare cu cabluri pozate în pământ, cu lungimea de 45 m fiecare.

- cumularea cu alte proiecte – nu este cazul

* utilizarea resurselor naturale – materiale de construcții în cantități medii;
* producția de deșeuri – deșeurile de materiale de construcții se vor depozita la locul stabilit de Primăria Zorleni, iar deșeurile reciclabile se vor valorifica prin agenți economici autorizați
* emisiile poluante, inclusiv zgomotul și alte surse de disconfort: - nu este cazul
* riscul de accident, ținându-se seama în special de substanțele și de tehnologiile utilizate – nu este cazul

**Localizarea proiectului**

- utilizarea existentă a terenului – Terenul în suprafață de 115 mp este situat în extravilanul localității Simila, comuna Zorleni, jud.Vaslui.

- relativa abundență a resurselor naturale din zonă, calitatea și capacitatea regenerativă a acestora – se vor folosi resurse naturale în cantități mici;

- capacitatea de absorbție a mediului, cu atenție deosebită pentru:

1. zonele umede - nu este cazul;
2. zonele costiere - nu este cazul;
3. zonele montane și cele împădurite - nu este cazul;
4. parcurile și rezervațiile naturale - nu este cazul;
5. ariile clasificate sau zonele protejate prin legislația în vigoare, cum sunt: zone de protecție a faunei piscicole, bazine piscicole naturale și bazine piscicole amenajate etc. - nu este cazul;
6. zonele de protecție specială – nu este cazul;
7. ariile în care standardele de calitate a mediului stabilite de legislație au fost deja depășite - nu este cazul;
8. ariile dens populate – un este cazul;
9. peisajele cu semnificație istorică, culturală și arheologică – nu este cazul .

**Caracteristicile impactului potential**

1. extinderea impactului: aria geografica si numarul persoanelor afectate – impact nesemnificativ;
2. natura transfrontiera a impactului - nu este cazul;
3. marimea si complexitatea impactului: impact nesemnificativ;
4. probabilitatea impactului – redusă.
5. durata, frecventa si reversibilitatea impactului – reversibil, numai pe perioada realizării lucrărilor de construire.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul

**Condiţiile de realizare a proiectului:**

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.
2. Se vor obține avizele precizate în certificatul de urbanism şi se vor respecta condiţiile din acestea şi din documentaţia tehnică depusă.
3. Deșeurile produse vor fi stocate temporar selectiv în spații special amenajate; se interzice abandonarea/stocarea deșeurilor în afara spațiilor amenajate în acest scop; deșeurile de materiale de construcții se vor depozita la locul stabilit de Primăria Zorleni, iar deşeurile reciclabile se vor valorifica prin agenți economici autorizați.
4. Transportul deşeurilor periculoase/nepericuloase va fi efectuat numai de către firme autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.
5. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.
6. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.
7. Titularul va informa în scris autoritatea publică competentă pentru protecţia mediului ori de cîte ori există o schimbare de fond a datelor care au stat la baza eliberării prezentei, înainte de realizarea modificării.
8. Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia.***

 Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv**

**Mădălina NISTOR**

Avizat: Şef Serviciu Avize Acorduri, Autorizații. – BUDIANU Mihaela

Redactat: DĂNILĂ Ramona / 04.09.2018, ora 11:58